ชาวบ้านร้อยเอ็ดพบไหหินโบราณ เผยประหลาดใจ ตั้งตากฝนไว้กลับไม่มีน้ำขัง 
 จ.ร้อยเอ็ด พบ,ไหหินโบราณ,ในลำห้วยทราย ประหลาดใจ ตั้งตากฝนแท้ๆ แต่ไม่มีน้ำขัง จะยกก็ยกไม่ขึ้น ต้องให้กระจ้ำหมู่บ้านมาทำพิธี ก่อนนำมาเก็บที่วัดสุนทรธรรมาราม,เมื่อวันที่ 9 ก.ย.62 ผู้สื่อข่าวได้รับแจ้งจาก นายทนาวัน โพธินาม ชาวบ้านหมู่ที่ 5 ต.ขามเปี้ย อ.โพธิ์ชัย จ.ร้อยเอ็ด ว่า เมื่อ 2 กันยายน 2562 ได้เดินทางออกไปสำรวจความเสียหายจากน้ำท่วมจากพายุโพดุล ไปตามลำห้วยทราย กวาดสายตามองไปยังฝั่งตรงกันข้าม พบเห็นไหหินตั้งอยู่ริมฝั่งลำห้วย จึงเดินอ้อมไปข้ามสะพานไม้ศรีโพธิ์ชัยร่วมใจประชารัฐ มายังจุดที่ไหหินตั้งอยู่ ปรากฏว่าภายในไหหินไม่มีน้ำขังอยู่ทั้งๆ ที่ฝนตกติดต่อกันโดยตลอดมา,ขณะที่เกิดเรื่องประหลาดเมื่อพยายามจะยกขึ้นจากพื้นเพื่อนำไปเก็บไว้ แต่ยกไม่ขึ้น จึงอธิษฐานขอให้ยกขึ้นจะนำมาเก็บรักษาไว้ที่วัดสุนทรธรรมาราม ที่อยู่ในหมู่บ้านโคกกุง แล้วยกขึ้นอุ้มจากบริเวณน้ำท่วมขังได้ พยายามอุ้มเดินไปตามลำห้วยทราย แต่นำ้ได้ไหลเชี่ยวไม่สามารถอุ้มข้ามลำห้วยไปได้ กลับไปนำเอาเชือกที่กระท่อมนามาผูกไหหินติดไว้กับโคนต้นยูคาลิปตัสริมห้วย แล้วจึงมาแจ้งให้ผู้ใหญ่บ้านและชาวบ้านทราบ,ต่อมา (8 ก.ย.62) ผู้แจ้งนำพากระจ้ำ หรือเฒ่าจ้ำประจำหมู่บ้าน และชาวบ้านบางส่วนนำดอกไม้ธูปเทียนไปสักการะ นำมาเก็บรักษาไว้ที่วัดสุนทรธรรมารามให้ประชาชน หรือเด็กเล็กรุ่นหลังได้ศึกษาต่อไป,จากการสอบถาม นายทองสุข ประเสริฐสังข์ ผู้ใหญ่บ้านโคกกุง กล่าวว่า ตั้งแต่เกิดมาจนอายุขนาดนี้ยังไม่เคยพบเห็นไหหินแบบนี้ และมีฝนตกโดยตลอด แต่ภายในไหหินไม่มีน้ำขังแม้แต่หยดเดียว.
ชาวบ้านโพธิ์ชัย จ.ร้อยเอ็ด พบไหหินโบราณในลำห้วยทราย ประหลาดใจ ตั้งตากฝนแท้ๆ แต่ไม่มีน้ำขัง จะยกก็ยกไม่ขึ้น ต้องให้กระจ้ำหมู่บ้านมาทำพิธี ก่อนนำมาเก็บที่วัดสุนทรธรรมาราม
ไหโบราณ,ชาวบ้านโพธิ์ชัย,อ.โพธิ์ชัย,ร้อยเอ็ด,น้ำไม่ขัง,เจอไหโบราณ,ลำห้วยทราย,ข่าวทั่วไป